
ประกาศองค์การบริหารส่วนตำบลปุโละปุโย
เรื่อง มาตรการการป้องกันการรับสินบนเพื่อป้องกันการทุจริตและประพฤติมิชอบในส่วนราชการ
**********************************************
	รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญ
และถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลเป็นรูปธรรม  องค์การบริหารส่วนตำบลปุโละปุโย  ได้ตระหนักและให้ความสำคัญกับการป้องกัน ปราบปรามการทุจริตและประพฤติมิชอบภาครัฐ  โดยมีแนวทางในการปฏิบัติหน้าที่ของข้าราชการและบุคลากรภาครัฐเป็นไปตามหลักธรรมาภิบาลมีความถูกต้องโปร่งใส  เป็นธรรม  ตรวจสอบได้  และระมัดระวังอย่าให้มีการแสวงหาประโยชน์  การรับผลประโยชน์  และการใช้อิทธิพลในฐานะตำแหน่งหน้าที่ที่เกี่ยวข้อง  ในการจัดหาหรือการใช้ข้อมูลนำไปใช้ประโยชน์  รวมทั้งกำหนดแนวทางการตรวจสอบบุคลากรในองค์กรภายในของส่วนราชการในสังกัด  ดังนี้
1. ผู้บริหาร  หัวหน้าส่วนราชการ  ข้าราชการ  และพนักงานเจ้าหน้าที่  พึ่งเห็นความสำคัญ  
และมีจิตสำนึกในการต่อต้านการทุจริตคอร์รัปชั่น  จะต้องไม่เรียกร้อง จัดหา หรือรับสินบนในทุกรูปแบบ ไม่ว่าด้วยทางตรงหรือทางอ้อม  เพื่อแลกกับการให้บริการหรืออำนวยความสะดวก ให้กระทำการ ไม่กระทำการ  หรือประวิงการกระทำอันมิชอบด้วยหน้าที่และกฎหมาย
2. ห้ามมิให้มีการรับหรือรับสินบนในการจัดซื้อจัดจ้างทุกประเภท  ต้องดำเนินการเป็นไป
อย่างซื่อสัตย์  สุจริต  โปร่งใส  ตรวจสอบได้และอยู่ภายใต้กฎหมายที่เกี่ยวข้อง
3. การรับเงินบริจาคหรือเงินสนับสนุน  ไม่ว่าจะเป็นเงิน  วัสดุหรือทรัพย์สิน  แก่กิจกรรมหรือ
โครงการใดของหน่วยงาน  ต้องปฏิบัติตามกฎระเบียบ  และมีใบเสร็จรับเงินหรือหลักฐานการรับเงินประกอบรายงานทุกครั้ง
4. การดำเนินงาน/การอนุมัติ  อนุญาตต่างๆของส่วนราชการ  จะต้องไม่มีการแทรกแซงจาก
ฝ่ายการเมืองหรือผู้มีอำนาจ  เพื่อก่อให้เกิดประโยชน์กับกลุ่มใดส่วนหนึ่ง
5. ไม่ละเลยหรือเพิกเฉยเมื่อพบเห็นการกระทำที่เข้าข่ายความผิดเกี่ยวกับการรับเงินหรือให้
สินบนจะต้องรายงานผู้บังคับบัญชาหรือหน่วยงานที่รับผิดชอบการรับเรื่องร้องเรียน
6. กรณีเกิดการกระทำผิดที่เกี่ยวข้องกับการรับสินบน  จะต้องถูกลงโทษตามระเบียบของทาง
ราชการ
7. ให้รายงานผลการปฏิบัติงานเพื่อป้องกันการรับสินบนให้หัวหน้าส่วนราชการทราบ      
เป็นประจำทุก 6 เดือน
 		ประกาศ ณ วันที่ 1  เดือน ตุลาคม  พ.ศ.2561

 	      (นายมามะ  หะยีสามะ)
                            นายกองค์การบริการส่วนตำบลปุโละปุโย

